Akershus slottskyrkje

Akershus slottskyrkje i Akershus festning vart først innreidd på 1620-talet for Christian IV. Kyrkja er Forsvarets hovudkyrkje. Garnisonspresten har ansvaret for å planlegge og koordinere gudstenester og kyrkjelege handlingar. 

I vårhalvåret er det gudstenester i kyrkja frå Maria bodskapsdag (medio mars) og ut juni. I haustsesongen er det gudstenester frå starten av august til og med første søndag i advent. I desse periodane vert det feira høgmesse i Akershus slottskyrkje kvar søndag klokka 11.00 og ved andre kyrkjelege høgtidsdagar. 

Slottskyrkja vert òg bruka av kristne kyrkjesfunn utanom Den norske kyrkja. Det er jamleg gudsteneste med nynorsk liturgi i kyrkja.

Litteratur
 Knut Are Tvedt (red): Oslo byleksikon, Kunnskapsforlaget 2010, side 45, ISBN 978-82-573-1760-7

Bakgrunnsstoff

Kategori:Kyrkjer i Oslo
Kategori:Kulturminne i Oslo
Kategori:Valkyrkjer i 1814